অন্যদিকে বাংলাদেশের ভিতরে রয়েছে ভারতীয় মদদপুষ্ট কিছু উপজাতি সন্ত্রাসী সংগঠন। এই সন্ত্রাসী সংগঠনগুলো ভারতের রাষ্ট্রীয় ও ভারতীয় সন্ত্রাসীদের কাছ থেকে পরোক্ষ বা প্রত্যক্ষ সাহায্যপ্রাপ্ত। এই চুক্তি হলে এই উপজাতি সন্ত্রাসী সংগঠনগুলো ভারতীয় সন্ত্রাসী সংগঠনগুলোর কাছ থেকে বেশ সাহায্য পাবে। বাংলাদেশের উপজাতি সমস্যা নতুনরূপ পাবে। বাংলাদেশের আদিবাসীদের নিয়ে অনেক দিন ধরেই একটা সমস্যা রয়েছে। পার্বত্য চট্টগ্রাম নিয়ে চলছে বিশাল ঘোলাটে রাজনীতি ও ক‚টনীতি যা আমাদের স্বাধীনতার জন্য বড় ধরনের হুমকি। মনে রাখতে হবে যে, পার্বত্য চট্টগ্রামের সাথে জড়িত চট্টগ্রাম সমুদ্রের ভাগ্য। ২০০১ সালে জ্যোতিরিন্দ্র বোধিপ্রিয় লারমা (সন্তু লারমা) গঠন করে ‘বাংলাদেশ আদিবাসী ফোরাম।’ এই ফোরাম গঠনের জন্য তিনি রাজশাহী সফর করেন সাঁওতালদের সাথে ও অন্যান্য উপজাতিদের সাথে আলোচনা করতে। সন্তু লারমার মূল উদ্দেশ্য হলো ‘আদিবাসী’দের নিয়ে কথিত ‘আদিবাসী’ রাষ্ট্র গঠন করা।